Document ID: 32001R1105

32001R1105
L 151/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1105/2001 НА СЪВЕТА
от 30 май 2001 година
за изменение на Регламент (ЕИО) № 1911/91 за прилагане на разпоредбите на правото на Общността за Канарските острови
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Акта за присъединяване на Испания и Португалия, и по-специално член 25, параграф 4, първа алинея от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че:
(1)
По силата на член 5, параграф 1 от Регламент (ЕИО) № 1911/91 (4) е установен преходен период, който позволява на испанските власти да налагат данък върху продукцията и вноса (APIM) спрямо всички продукти, влезли или произведени на територията на Канарските острови.
(2)
Съгласно член 6, параграф 1 от този регламент е установен преходен период за постепенното въвеждане на Общата митническа тарифа на Канарските острови.
(3)
И двата преходни периода изтичат на 31 декември 2000 г.
(4)
През месеците октомври и ноември 2000 г. испанските власти поискаха удължаване на посочените преходни периоди и на мерките, въведени въз основа на Регламент (ЕИО) № 1911/91.
(5)
През месеците юли и октомври 2000 г. испанските власти нотифицираха за прилагането на нов данък спрямо Канарските острови, който е предназначен да компенсира пречките, посочени в член 299, параграф 2 от Договора.
(6)
Искането съдържа документация, в която е посочено, че независимо от подобряването на икономическото положение на Канарските острови по време на преходния период, пълната интеграция на региона би довела до намаляване на икономическите и търговските дейности, а това ще се отрази на заетостта в различните засегнати сектори.
(7)
Въпреки това, в предоставения кратък период бе невъзможно да се оцени цялостното въздействие на прекратяването или променянето на съществуващите мерки върху икономическото и социалното положение на Канарските острови.
(8)
С цел да се гарантира на съответните икономически оператори известна приемственост на правната рамка, която засяга дейността им, е целесъобразно да се удължават посочените преходни периоди с една година.
(9)
След приключване на горепосочената оценка на въздействието, Комисията, ако е необходимо, ще изготви ново предложение, вземайки предвид целите, посочени в член 299, параграф 2 от Договора,
ПРИЕ НАСТОЯЩИЯ РЕГЛАМЕНТ:
Член 1
В член 5, параграфи 1 и 6 и в член 6, параграф 1 от Регламент (ЕИО) № 1911/91 датата „31 декември 2000 г.“ се заменя с „31 декември 2001 г.“
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 януари 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 май 2001 година.

Labels: 3
15
18